
ŠAKIŲ RAJONO SAVIVALDYBĖS TARYBA

SPRENDIMAS

DĖL RAJONO SAVIVALDYBĖS TARYBOS 2010 M. LAPKRIČIO 25 D. SPRENDIMO NR. T-337 DALINIO PAKEITIMO

2014 m. kovo 27 d. Nr. T-112
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 18 straipsnio 1 dalimi, rajono savivaldybės tarybos 2005 m. gruodžio 22 d. sprendimu Nr. T-359 patvirtinto Savivaldybei nuosavybės teise priklausančio turto perdavimo panaudos pagrindais laikinai neatlygintinai valdyti ir naudotis tvarkos aprašo 4.2 punktu ir atsižvelgdama į asociacijos Gelgaudiškio bendruomenės centro „Atgaiva“ 2014 m. kovo 18 d. prašymą Nr. 15, nusprendžia:

1. Pakeisti iš dalies rajono savivaldybės tarybos 2010 m. lapkričio 25 d. sprendimo Nr. T-337 „Dėl negyvenamųjų patalpų, esančių Gelgaudiškyje, Parko g. 5, perdavimo laikinai neatlygintinai valdyti ir naudotis Gelgaudiškio bendruomenės centrui „Atgaiva“ 1 punktą ir jį išdėstyti nauja redakcija:


„1. Perduoti asociacijai Gelgaudiškio bendruomenės centrui „Atgaiva“ laikinai neatlygintinai valdyti ir naudotis pagal panaudos sutartį dešimčiai metų rajono savivaldybei nuosavybės teise priklausančias ir šiuo metu rajono savivaldybės administracijos patikėjimo teise valdomas 266,68 kv. m ploto negyvenamąsias patalpas, esančias Gelgaudiškyje, Parko g. 5 (Nekilnojamojo daikto kadastro duomenų byloje Nr. 84/2797 unikalus pastato Nr. 8485-2000-1018, pastatas pažymėtas šifru 1C1/p, patalpų indeksai – P-3, P-4, P-5, P-26, P-27, P-28, P-29, 1-6, 1-7), leidžiant naudotis bendro naudojimo patalpomis, pažymėtomis indeksais P-1, P-2, P-23, 1-1, 1-2, 1-8, įstatuose šiuo metu numatytoms funkcijoms vykdyti“.


2. Įgalioti rajono savivaldybės administracijos direktorių pasirašyti susitarimą dėl rajono savivaldybės turto panaudos sutarties Nr. 1D-56, sudarytos 2010 m. gruodžio 1 d., pakeitimo ir perdavimo-priėmimo aktą.

